Ha o fihlile pheletsong ya mola ...

Modimo o o neha mola wa bophelo

Veine le tshebediso ya dithethefatsi ha se ntho e ntjha. Hangata Bibele e bua ka tshebediso ya veine e tshwanang le tshebediso ya dithethefatsi.

Mongodi wa Maele o re:

Veine ke moikakasi,

jwala bo baka lerata,

ya kgeloswang ke tsona

o hloka bohlale.

Maele (Diproverbia) 20:1

Tshebediso ya dithethefatsi e lebisa diketsong tsa mahlabisa dihlong

Mohlala wa pale ya Lota ke mohlala o motle wa kamoo veine e theolang boitshwaro mme e lebisa diketsong tsa mahlabisa dihlong.

Moradi e moholo a re ho e monyenyane: “Ntata rona o se a tsofetse, mme ha ho na monna lefatsheng ya ka kenang dikobong tsa rona ka mokgwa wa batho ba lefatshe lohle. Tloo, re nwese ntata rona veine, re tle re robale le yena, re tsose leloko ka ntata rona.”

Bosiung boo ba nwesa ntata bona veine; moradi e moholo a kena, mme a robala le ntatae. Yena ha a a ka a tseba ha moradi wa hae a kena dikobong, leha a tsoha.

Tshimoloho (Genese) 19:31-33

Ho tjhaba ha matsatsi a mangata ka mora bosiu ba pele?

O tla ba jwaloka ya robetseng

bodibeng ba lewatle,

ya paqameng

hodima mehala ya sekepe.

O tla re: “Ba nkotlile,

empa ha ke a utlwa bohloko!

Ba ntjhapile,

empa ha ke utlwe letho!

Ekaba ke tla tsoha neng,

ke tswe ke tshwara mohotswana,

ke o tshwara hape?”

Maele (Diproverbia) 23:34-35

Nako ya ho itekola

Hlokomelang metsamao ya lona haholo; le se be dithoto, le mpe le be ba bohlale, le sebedise monyetla oo le o fumanang, hobane mehla ena e mebe. Ka baka leo, se fetoheng mawatla, le mpe le utlwisise seo e leng thato ya Morena. Se tahweng ke jwala bo le isang boitahlong, le mpe le tlale Moya o Halalelang.

Baefese 5:15-18

Tshepela ho Modimo, e seng ho dithethefatsi

“Ho lehlohonolo

ba futsanehileng moyeng,

hobane Mmuso wa mahodimo

ke wa bona.”

Matheu 5:3

O wa Modimo

Kapa na ha le tsebe hore mmele ya lona ke tempele ya Moya o Halalelang o ka ho lona, oo le o filweng ke Modimo? Le hore le ba e mong? Le rekilwe ka theko e phahameng. Ka baka leo, tlotlisang Modimo ka mmele ya lona.

1 Bakorinthe 6:19-20

Modimo o o matlafatsa hore o phele letsatsi ka leng ka nako

Ke yena ya o fepang tse molemo

bophelong bohle ba hao,

hore o boele o ntjhafale,

o ntjhafale jwaloka ntsu.

Dipesalema 103:5

Ke yena ya o fepang tse molemo bophelong bohle ba hao, hore o boele o ntjhafale, o ntjhafale jwaloka ntsu

Hase ho re ke se ke fihletse tsena tsohle, kapa ke se ke phethehile, empa ke ntse ke hwatalletse ho di hapa, hobane le nna Kreste Jesu a se a nkgapile. Bana beso, ha ke hopole hore ke se ke di hapile; ke etsa ntho e le nngwe feela, e leng ho lebala tseo ke seng ke di fetile, ke mpa ke hahamalla tse kapele.

Bafilipi 3:12-13

Hopola!

Ha se ka se fetileng, empa se molemo ke seo o se etsang ka nako e latelang!

Mabapi le thuso bakeng sa tshebediso ya dithethefatsi letsetsa:

Alcoholics Anonymous 0861 435 722

Narcotics Anonymous 083 900 6962

SANCA 0861 472 622

*Ditemana tsa Bibele di nkilwe Bibeleng ya Sesotho ya 1989.

E phatlaladitswe le ho ajwa ke Mokgatlo wa Bibele wa Afrika Borwa.

www.biblesociety.co.za

Bibles and audio Bibles are available on the BibleSA-app